EkBass/fiwiki-20250220-pages-articles huggingface dataset:
Kaikkien maiden proletaarit, liittykää yhteen!

Kaikkien maiden proletaarit, liittykää yhteen! on Karl Marxin ja Friedrich Engelsin Kommunistisen manifestin (1848) viimeinen virke.Marx, Karl & Engels, Friedrich: Kommunistisen puolueen manifesti. Teoksessa Kehotus tuli tunnetuksi Neuvostoliiton tunnuslauseena, joka oli kirjoitettu kaikkien neuvostotasavaltojen kielillä Neuvostoliiton vaakunaan – myös suomeksi, kunnes Karjalais-suomalainen sosialistinen neuvostotasavalta lakkautettiin ja siitä tuli Venäjän SFNT:hen kuuluva niin sanottu autonominen tasavalta. Tunnuslause kuului myös kaikkien neuvostotasavaltojen vaakunoihin sekä tasavallan omalla kielellä että venäjäksi ja myös autonomisten sosialististen neuvostotasavaltojen vaakunoihin. == Neuvostoliiton tunnuslause eri kielillä == Tunnuslause viidentoista (vuoteen 1956 kuudentoista) liittotasavallan omilla kielillä: armeniaksi Պրոլետարներ բոլոր երկրների, միացե’ք! (Proletarner bolor erkrneri, miace’q!) azeriksi Бүтүн өлкәләрин пролетарлары, бирләшин! (Bütün ölkələrin proletarları, birləşin!) georgiaksi პროლეტარებო ყველა ქვეყნისა, შეერთდით! (Proletarebo qvela kveqnisa, šeertdit!) kazakiksi Барлық елдердің пролетарлары, бірігіңдер! (Barlıq elderdiñ proletarları, birigiñder!) kirgiisiksi Бардык өлкөлордүн пролетарлары, бириккиле! (Bardıq ölkölördün proletarları, birikkile!) latviaksi Visu zemju proletārieši, savienojieties! liettuaksi Visų šalių proletarai, vienykitės! moldovaksi Пролетарь дин тоате цэриле, униць-вэ! (Proletari din toate țările, uniți-vă!) suomeksi Kaikkien maiden proletaarit, liittykää yhteen! tadžikiksi Пролетарҳои ҳамаи мамлакатҳо, як шавед! (Proletarhoi hamai mamlakatho, jak şaved!) turkmeeniksi Әхли юртларың пролетарлары, бирлешиң! (Ähli ýurtlaryň proletarlary, birleşiň!) ukrainaksi Пролетарі всіх країн, єднайтеся! (Proletari vsih’ krajin, jednaitesja!) uzbekiksi Бутун дунё пролетарлари, бирлашингиз! (Butun dunyo proletarlari, birlashingiz!) valko­venäjäksi Пралетарыі ўсіх краін, яднайцеся! (Praletaryi usih’ krain, jadnaitsesja!) venäjäksi Пролетарии всех стран, соединяйтесь! (Proletarii vseh stran, sojedinjaites!) viroksi Kõigi maade proletaarlased, ühinege! == Lähteet == == Aiheesta muualla == Luokka:Neuvostoliiton symbolit Luokka:Tunnuslauseet
Prost

Prost tarkoittaa seuraavia: *Alain Prost (s. 1955), ranskalainen entinen F1-kuljettaja *Nicolas Prost (s. 1981), ranskalainen moottoriurheilija *Prost Grand Prix, entinen Alain Prostin F1-talli.
Paasselkä

Paasselkä eli Paasvesi on Saimaan Oriveden eteläosassa sijaitseva läpimitaltaan yli 10-kilometrinen soikea järviallas ja meteoriittikraatteri. Paasselän nimestä käytetään myös muotoja Paasiselkä, Paasivesi ja Paasvesi. Paasselkä sijaitsee Savonlinnan ja Kiteen kaupunkien alueella, Savonrannan kirkonkylän kohdalla, noin 25 kilometriä Kerimäen kirkonkylältä pohjoiseen. Se on noin 11 kilometriä pitkä. Paasselän epäiltiin pitkään syntyneen meteoriitin törmäyksessä, mutta 16. huhtikuuta 1999 kraatteri virallisesti julkistettiin porauksissa löytyneiden törmäyksen merkkien havaintojen jälkeen. Järjestyksessään se on yhdeksäs Suomesta löydetty kraatteri. Kraatterilla on ikää noin 200 miljoonaa vuotta. Alue on saanut tunnettavuutta myös tunnistamattomista valoilmiöistä, "Paasiveden piruista" tai "Paasselän piruista", joista on paikallisten mukaan tehty havaintoja jo 1700-luvulta lähtien ja ilmeisesti valoilmiöt ovat olleet järvellä aina. Silminnäkijöiden mukaan erittäin kirkas, väriltään valkoinen tai punainen valo näkyy useimmiten järvenselän keskellä, suhteellisen korkealla. Tulipalloa muistuttava valo liikkuu yleensä nopeasti pitkiäkin matkoja, mutta toisinaan se pysyttelee paikoillaan. Paikallisen kansantarinan mukaan järveen olisi aikoinaan uponnut venäläinen sotalaiva, jossa uppoamishetkellä vietettiin juhlia, ja valot olisivat uhrien haamujen tulia. Havaintojen aiheuttajiksi on spekuloitu muun muassa virvatulta, maavaloa, pohjasta purkautuvaa metaania sekä pietsosähköistä ilmiötä. Tutkijoita ovat alueella kummastuttaneet monet muutkin geofysikaaliset havainnot, esimerkiksi järven keskisyvänteen magneettiset häiriöt, kunnes niiden syyksi osoittautui syväkairauksessa järven alapuolella oleva suuri kiisuesiintymä. == Katso myös == * Rääkkylän ufoaalto == Lähteet == == Aiheesta muualla == * Paasselän kraatteri * Sulo Strömberg: Kerimäen ja Savonrannan kyliä kiertämässä. Tarinoita Paasveen piruista ja pohuista (2006) Luokka:Oriveden–Pyhäselän alue Luokka:Suomen kraatterit Luokka:Kraatterijärvet Luokka:Valoilmiöt Luokka:Kiteen järvet Luokka:Savonranta Luokka:Kerimäki Luokka:Savonlinnan järvet
San Andreas

San Andreas voi viitata seuraaviin: *San Andreasin siirros, siirrosvyöhyke Yhdysvaltain Kaliforniassa *Grand Theft Auto: San Andreas, tietokone- ja videopeli **San Andreas, kuvitteellinen Yhdysvaltain osavaltio, johon peli sijoittuu *San Andreas, vuoden 2015 elokuva
Chesapeakenlahti

Chesapeakenlahti on suuri estuaari eli jokisuulahti Pohjois-Amerikan itärannikolla, Virginian ja Marylandin osavaltioiden välissä. Se on Yhdysvaltain estuaareista suurin ja sen pituus on noin 300 km ja vesialue 11 600 km². Chesapeakenlahteen laskee noin 150 jokea, joista tärkeimmät (pohjoisesta lukien) ovat Susquehanna, Patapsco, Chester, Choptank, Patuxent, Potomac, Rappahannock, Nanticoke, York, Back sekä James. ==Chesapeakenlahden törmäyskraatteri== Lahden alla maan sisässä on todettu painovoimamittauksissa ja koeporauksissa olevan suuri meteoriittikraatteri. Meteoriittikraatteri syntyi 35,5 miljoonaa vuotta sitten eoseenikauden lopussa. Tällöin sattui Maan pinnalla suuri joukkosukupuutto. Kraatteri syntyi eräiden arvioiden mukaan muutamaa miljoonaa vuotta ennen kauden loppua. Syvän kraatterin läpimitta on 38 kilometriä ja ulomman alueen, missä maa on vyörynyt kraatteriin, läpimitta on 85 kilometriä. Kivi on murtunut 8 kilometrin syvyyteen asti. Kraatteri on 1,3 kilometriä syvä. Kraatteri on 300–500 metrin syvyisten kerrostumien alla. ==Aiheesta muualla== *USGS, 'Investigating the Chesapeake Bay Impact Crater.' *USGS, 'The Chesapeake meteorite: message from the past.' *'The Chesapeake Bay bolide: modern consequences of an ancient cataclysm.' * Earth Impact Database - yli 160 törmäyskraatterin tietokanta *Satellite image of the region (from Google Maps) Luokka:Estuaarit Luokka:Kraatterit Luokka:Yhdysvaltain lahdet Luokka:Atlantin valtameren lahdet
Mönjä

Mönjä on lyijyn ja hapen muodostama yhdiste, lyijyoksidi, joka on väriltään kirkkaanpunaisesta oranssinpunaiseen. Väri johtuu epäpuhtauksistaWSOY Iso Tietosanakirja 4. osa, s. 324, WSOY 1995. Kemiallisesti merkittynä se on 2PbO·PbO2 eli Pb3O4. Mönjää on käytetty väriaineena antiikista asti. Nykyään sitä käytetään lyijylasin valmistukseen ja korroosionestopigmenttinä. Sen latinankielinen nimi, joka tulee roomalaisten tunteman aineen löytöpaikan Espanjassa sijaitsevan Minhojoen mukaan, on minium, josta on tullut sana miniatyyri. Mönjä on myös puhekielinen termi epämääräiselle tahmealle nesteelle. == Lähteet == ==Aiheesta muualla== * Mönjästä Luokka:Lyijy- yhdisteet Luokka:Oksidit Luokka:Väriaineet
Kōji Murofushi

Kōji Alexander Murofushi (, s. 8. lokakuuta 1974 Aichi) on japanilainen moukarinheittäjä, olympiavoittaja, maailmanmestari ja moninkertainen arvokisamitalisti. Murofushi sai hopeaa Aasian-mestaruuskilpailuissa 1993, Aasian kisoissa 1994 ja Aasian-mestaruuskilpailuissa 1995. Hän sijoittui Ateenan MM-kilpailuissa 1997 kymmenenneksi. Vuonna 1998 hän sai kultaa Aasian kisoissa ja hopeaa Aasian-mestaruuskilpailuissa. Hän oli yhdeksäs Sydneyn olympialaisissa 2000. Maailman terävimmälle huipulle hän nousi 2001 MM- kisoissa Edmontonissa, jossa hän sijoittui toiseksi Szymon Ziółkowskin jälkeen. Vuonna 2002 hän voitti kultaa sekä Aasian yleisurheilumestaruuskilpailuissa että Aasian kisoissa. 2003 MM-kisoissa Pariisissa hän sai pronssia. Aikaisemmin samana kesänä hän heitti Prahassa tuloksen 84,86, mikä oli pisin moukarikaari yli kymmeneen vuoteen. Tuloksella hän nousi tuolloin viidennelle sijalle kaikkien aikojen tilastoissa. 2004 olympialaisissa Ateenassa Murofushi heitti loppukilpailussa tuloksen 82,91, mikä riitti alun perin kakkossijaan. Pisimmälle viskannut Adrian Annus jäi kuitenkin kiinni doping-testin manipulointiyrityksistä ja hänet hylättiin, ja niinpä Murofushi sai kultamitalin. Osakan MM-kisoissa 2007 Murofushi sijoittui kuudenneksi. Myös Pekingin olympialaisissa 2008 Murofushi nousi jälkikäteen hetkeksi mitalisijalle, kun toiseksi ja kolmanneksi sijoittuneet valkovenäläiset Vadzim Dzevjatouski ja Ivan Tsih’an jäivät kiinni testosteronin käytöstä ja heidän suorituksensa hylättiin. Unkarin Krisztián Pars nousi toiseksi ja Murofushi kolmanneksi. CAS kuitenkin kumosi päätöksen dopingtestauksen puutteiden vuoksi, ja Murofushi putosi takaisin viidenneksi. Hän voitti maailmanmestaruuden Daegussa 2011 tuloksella 81,24. Lontoon olympialaisissa 2012 hän sai pronssia tuloksella 78,71. Murofushi on voittanut lisäksi Hyvän tahdon kisat 2001, GP-finaalin 2002 sekä maailmancupin ja IAAF:n yleisurheilufinaalin 2006. Murofushi on voittanut moukarinheitossa 20 peräkkäistä Japanin mestaruutta vuosina 1995–2014. Hänen isänsä Shigenobu Murofushi on myös aikoinaan olympiakisoihin osallistunut entinen moukarinheittäjä, joka piti Japanin ennätystä hallussaan useiden vuosien ajan ennen kuin vasta oma poika pystyi rikkomaan sen. Kōji Murofushin äiti Serafina Moritz puolestaan on syntyperältään romanianunkarilainen entinen keihäänheittäjä ja sisar Yuka Murofushi Aasian mestaruuskisoissa menestynyt kiekon- ja moukarinheittäjä. ==Lähteet== ==Aiheesta muualla== *Murofushista kertovia juttuja IAAF:n sivulla * Luokka:Japanilaiset moukarinheittäjät Luokka:Japanilaiset olympiavoittajat Luokka:Vuonna 1974 syntyneet Luokka:Elävät henkilöt
Győr

Győr [] (, ) on Luoteis-Unkarin tärkein kaupunki ja Győr-Moson-Sopronin läänin pääkaupunki. Sen paikalla oli jo roomalaisaikaan Arrabonan kaupunki. Győr on väkiluvultaan Unkarin kuudenneksi suurin kaupunki. Siellä on 130 476 asukasta (2009), ja sen pinta-ala on 174,62 neliökilometriä. Kaupungissa valmistetaan Audin Audi TT -mallia. Kaupunki on Kuopion ystävyyskaupunki. == Lähteet == == Aiheesta muualla == * Kaupungin kotisivut Luokka:Unkarin kaupungit Luokka:Győr-Moson-Sopron
Silicon Valley

Silicon Valley voi tarkoittaa ainakin seuraavia: * Piilaakso (Silicon Valley), Pohjois-Kaliforniassa sijaitsevan teknologiateollisuuden keskittymän kutsumanimi * Silicon Valley, yhdysvaltalainen televisiosarja, joka alkoi vuonna 2014.
Balázs Kiss

Balázs Kiss (s. 21. maaliskuuta 1972 Veszprem, Unkari) on entinen unkarilainen moukarinheittäjä, olympiavoittaja ja EM-hopeamitalisti. Kiss sijoittui kolmanneksi Euroopan juniorien mestaruuskilpailuissa 1991. Vuosina 1993–1996 hän voitti neljästi Yhdysvaltain yliopistomestaruuden ja vuosina 1995 ja 1997 kesäuniversiadien moukarinheittomestaruuden. Atlantan olympialaisissa 1996 Kiss voitti kultamitalin ja kaksi vuotta myöhemmin 1998 EM-kisoissa Budapestissa hän saavutti hopeaa. Lisäksi hän sijoittui arvokisoissa kolme kertaa neljännelle sijalle – 2002 Münchenin EM-kisojen loppukilpailussa Kiss heitti neljä kertaa yli 80 metrin, mutta jäi neljänneksi. Kissin ennätys on tasan 83 metriä, minkä hän heitti 4. kesäkuuta 1998 Saint-Denisissä. == Lähteet == == Aiheesta muualla == * * Luokka:Unkarilaiset moukarinheittäjät Luokka:Unkarilaiset olympiavoittajat Luokka:Vuonna 1972 syntyneet Luokka:Elävät henkilöt
Gyula Zsivótzky

Gyula Zsivótzky (25. helmikuuta 1937 – 29. syyskuuta 2007) oli unkarilainen moukarinheittäjä, olympiavoittaja ja Euroopan mestari. Budapestilainen Zsivótzky toimi siviiliammatissaan liikunnanopettajana. Vuonna 1954 hän heitti tuloksen 51,12, ja ensimmäinen kansainvälisen tason huippumenestys tuli vuonna 1958 EM-kisoista Tukholmasta, jolloin hän tuloksella saavutti pronssimitalin. Rooman olympialaisissa 1960 hän voitti hopeaa tuloksella Vasili Rudenkovin voittaessa. Kaksi vuotta myöhemmin EM-kisoissa 1962 Belgradissa Zsivótzky voitti Euroopan mestaruuden tuloksella . Vuoden 1964 keväällä Zsivótzky oli laihtunut entisistä mitoistaan (, ) lähes jouduttuaan kolmeen suolistoleikkaukseen. Tästä huolimatta hän saavutti saman kesän aikana Tokion olympialaisissa 1964 jälleen hopeamitalin tuloksella kultamitalin mentyä Neuvostoliiton Romuald Klimille tuloksella . Ruumiinrakenteeltaan Zsivótzky oli aktiivivuosinaan solakka ja jäntevä ja luonteeltaan harvasanainen, mutta hermoiluun taipuvainen. Tokion hopeasijansa jälkeen hän tehosti harjoitteluaan, minkä tuloksena hän 4. syyskuuta vuonna 1965 heitti Debrecenissä uudet maailmanennätyslukemat . Sanotaan, että epävirallisesti Zsivótzky olisi verrytellessään heittänyt jopa . Kuitenkin kotikaupungissaan käydyissä EM-kisoissa 1966 hän jälleen hävisi kultamitalikamppailun Klimille, joka heitti Zsivótzkyn päästessä lukemiin , mikä riitti hopeaan. Ennen Meksikon olympialaisia 1968 Zsivótzky ja Klim olivat kilpailleet toisiaan vastaan yhdeksän kertaa, ja joka kerralla oli Klim vienyt pitemmän korren. Olympialaisissa Zsivótzky kiskaisi heti alkuun tuloksen , ja neljännellä heitollaan syntyi tulos , mikä riitti Klimin, joka heitti parhaallaan , voittamiseen ja olympiakultaan. Neljä vuotta myöhemmin Münchenin olympialaisissa Zsivótzky sijoittui viidenneksi tuloksella . Gyula Zsivótzky kuoli sairauteen Budapestissa 70-vuotiaana. Hänen poikansa Attila Zsivóczky on menestynyt kymmenottelussa. == Lähteet == * * Luokka:Unkarilaiset moukarinheittäjät Luokka:Unkarilaiset olympiavoittajat Luokka:Vuonna 1937 syntyneet Luokka:Vuonna 2007 kuolleet
Romuald Klim

Romuald Klim (25. toukokuuta 1933 Minsk – 28. toukokuuta 2011) oli Neuvostoliittoa urallaan edustanut moukarinheittäjä, olympiavoittaja ja Euroopan mestari. Kansallisuudeltaan hän oli ukrainalainen. Klim aloitti moukarinheiton 21-vuotiaana. Sitä ennen hänen oli tarkoitus ryhtyä kävelijäksi, mutta kiekonheiton kautta hän päätyi moukarin pariin. Yhdeksän vuotta aloittamisensa jälkeen hän voitti ensimmäisen Neuvostoliiton mestaruutensa. 1964 olympialaisissa Tokiossa Klimin pahimpia vastustajia olivat Unkarin Gyula Zsivótzky sekä 1956 Melbournen olympiavoittaja, yhdysvaltalainen Harold Connolly. Heti karsinnassa Klim heitti uuden olympiaennätyksen 67,10, mutta heti seuraavana heittänyt Connolly sai 30 senttiä paremman tuloksen. Sateisessa ja koleassa säässä käydyssä loppukilpailussa kaikkien yllätykseksi nuori, vasta 19-vuotias Saksan liittotasavallan Uwe Beyer heitti yli 68 metriä. Klim ja Zsivótzkykaan eivät tästä masentuneet, vaan heittivät molemmat yli 69 metriä. Klimin tulos 69,74 riitti kultamitaliin ja Zsivótzkyn 69,09 hopeaan. Sen sijaan Connollyn hermot pettivät, eikä hänen tuloksensa 66,65 riittänyt kuin vasta kuudenteen sijaan. Zsivótzky ja Klim kohtasivat arvokisoissa uudelleen kaksi vuotta myöhemmin 1966 EM-kisoissa Belgradissa. Samana kesänä aikaisemmin tuloksiaan parantanut ja maailmanennätyksen heittänyt Zsivótzky ei kuitenkaan mahtanut mitään Klimille tuloksellaan 68,62, joka riitti vain hopeasijaan. Klimistä tuli Euroopan mestari parhaan heittonsa kannettua 70,02 metriä. 1968 Meksikon olympialaisissa Klim ja Zsivótzky kohtasivat jälleen. Zsivótzky heitti finaalissa 73,36, eikä Klim kyennyt tähän vastaamaan parhaan heittonsa kannettua 73,28. Näin Zsivótzky ensimmäistä kertaa urallaan voitti Klimin ja saavutti olympiakultaa. Klimin tulos riitti hopealle. Tappio Zsivótzkylle harmitti Klimiä, ja hän tehosti harjoitteluaan. Seuraavana vuonna, jo 36-vuotiaana, hän ylitti 71 metriä kymmenen kertaa, ja 15. kesäkuuta Budapestissä hän heitti uuden maailmanennätyksen 74,52 metriä. Myöhemmin Ateenan EM-kisoissa Klim heitti 72,74, mutta toinen ukrainalainen, Anatoli Bondartšuk, heitti uuden maailmanennätyksen 74,68, voitti kultamitalin ja jätti Klimin hopealle. Ruumiinrakenteeltaan Klim oli aktiiviaikoinaan hieman tukeva, 1,86 metriä pitkä ja painoi 111 kg. Hänen hartiansa olivat tavattoman leveät ja rintakehänsä erityislaatuisen avara. Siviiliammatiltaan hän toimi opettajana ja armeijan upseerina, ja rentoutuakseen kertoi lapsilleen satuja. Hänen vahva ominaisuutensa moukarikehässä oli nopeus. Toisin kuin monet muut heittäjät, Klim käytti neljän sijasta vain kolmea pyörähdystä. ==Lähteet== *Wolfgang Wünsche: Kilpakenttien sankarit (Karisto 1984) ===Viitteet=== Luokka:Neuvostoliittolaiset moukarinheittäjät Luokka:Neuvostoliittolaiset olympiavoittajat Luokka:Vuonna 1933 syntyneet Luokka:Vuonna 2011 kuolleet
John Flanagan (yleisurheilija)

John Joseph Flanagan (28. tammikuuta 1868 Kilfinane, Irlanti – 3. kesäkuuta 1938 Kilmallock, Irlanti) oli irlantilaissyntyinen, mutta arvokisoissa Yhdysvaltoja edustanut moukarinheittäjä ja kolminkertainen olympiavoittaja. Kun moukarinheitto oli vielä lapsenkengissään, eivätkä käytännöt olleet vielä yhtäläiset, oli heittoväline 1800-luvun loppupuolella puuvarteen kiinnitetty lyijykuula. Flanagan oli siirtolaisena muuttanut New Yorkiin ja hän heitti puuvartista moukaria vuonna 1897 maailmanennätyslukemiin 45,92 metriä. Sittemmin amerikkalaiset kehittivät nykyaikaisen moukarimallin, jossa hieman yli 7 kilogramman painoinen kuula on kiinnitettynä teräsvaijeriin. Flanagan heitti kyseisellä mallilla ensimmäisenä ihmisenä 50 metriä. Flanagan edusti kilpaurallaan Yhdysvaltoja. Amerikan amatööriurheiluliiton mestaruuden hän voitti vuosina 1897–1899 sekä 1901–1902 ja 1906–1907. Olympiakultaa hän voitti kolmesti peräkkäin: 1900 Pariisissa tuloksella 49,73, 1904 Saint Louisissa tuloksella 51,23 ja 1908 Lontoossa tuloksella 51,92. Kaikki kolme voittotulosta olivat olympiaennätyksiä. 1904 hän kilpaili myös painonheitossa, jossa sijoittui hopealle tuloksella 10,16, sekä kiekonheitossa, jossa tuloksena oli neljäs sija. Vuonna 1908 hän kilpaili moukarin lisäksi köydenvedossa. 24. heinäkuuta 1909 Flanagan heitti moukarin ME-tuloksen 56,18 metriä ja on kaikkien aikojen vanhimpana yleisurheilun maailmanennätyksen rikkonut urheilija (41 vuotta, 177 päivää). Kuten monet irlantilaissiirtolaiset, myös Flanagan työskenteli New Yorkissa poliisina. Vuonna 1911 hän palasi takaisin kotimaahansa, jossa eli kuolemaansa saakka. Irlannissa hän voitti vielä moukarinheittokilpailun maaottelussa Skotlantia vastaan. ==Lähteet== * Wolfgang Wünsche: Kilpakenttien sankarit (Karisto 1984) * Biography – John Flanagan www.hickoksports.com (archive.is-sivuston arkistoima versio) * Flanagan olympic.org:ssa ===Viitteet=== Luokka:Irlantilaiset moukarinheittäjät Luokka:Yhdysvaltalaiset moukarinheittäjät Luokka:Yhdysvaltalaiset kiekonheittäjät Luokka:Yhdysvaltalaiset olympiavoittajat Luokka:Vuonna 1868 syntyneet Luokka:Vuonna 1938 kuolleet
Ruokailuväline

Ruokailuväline (myös aterin) on mikä tahansa käsillä käytettävä työkalu, jonka pääasiallinen käyttötarkoitus on ruoan paloittelu tai syöminen. Valmistusmateriaalina on useimmiten ruostumaton teräs tai muovi; tosin varsinkin historiallisesti aterimia on tehty myös puusta ja hopeasta. Nykyään länsimaissa eniten käytetyt ruokailuvälineet ovat haarukka, veitsi ja lusikka, mutta ruokailuvälineinä voidaan käyttää esimerkiksi myös syömäpuikkoja. == Käyttötavat == Eri aterimia käytetään erilaisten ruokien syömiseen. Lusikoita käytetään nykyisin yleensä keittojen ja muiden nestemäisten ruokien syömiseen, kun taas haarukoita ja syömäpuikkoja käytetään kiinteämpien ruokalajien syömiseen. Syömäpuikkoja käytetään kahden puikon pihtiotteella. Veitsi on tarkoitettu ruoan paloitteluun, ja sitä käytetään yleensä haarukan kanssa. Ennen kun haarukoita alettiin yleisesti käyttää ruokailuun, veitsen kanssa käytettiin kättä. == Valmistusmateriaalit == Useimmiten ruokailuvälineet valmistetaan ruostumattomasta teräksestä tai muovista. Historiallisesti ruokailuvälineet on valmistettu hopeasta ja puusta. Ennen ruostumattoman teräksen keksimistä hopeaa käytettiin metalliaterimissa sen suhteellisen lievän maun takia, sillä monissa muissa metalleissa, kuten kuparissa, on voimakkaampi maku. Nykyään suurin osa länsimaisista ruokailuvälineistä tehdään ruostumattomasta teräksestä, jossa makua ei ole lainkaan. Kulta on toinen mauton metalli, mutta sen korkean hinnan vuoksi kulta-aterimilla ovat syöneet suurimmaksi osaksi vain kuninkaalliset. Hopeisia aterimia käytetään vieläkin, mutta käyttö keskittyy lähinnä erityistilaisuuksiin. Kertakäyttöiset ruokailuvälineet, joita käytetään esimerkiksi pikaruokaravintoloissa tai lentokoneissa, voidaan kuitenkin valmistaa myös muovista, jolloin säästetään valmistuskustannuksissa. Muovin aiheuttamat ympäristöongelmat johtivat siihen, että Euroopan unioni vuonna 2018 kielsi monet muoviset välineet, kuten pillit ja aterimet. Kertakäyttöaterimia voidaan valmistaa muovin lisäksi puusta. == Historia == Vanhimmaksi aterimeksi arvellaan veistä. Alkuperä voidaan johtaa kivikaudelle, jolta on löydetty teräväreunaisia työkaluja. Syömäpuikkojen keksimisen oletetaan ajoittuvan aikaan 5 500 vuotta eaa. Kaksiteräisistä veitsistä luovuttiin keskiajalla. Lusikat muuttuivat kolmionmallisista pyöreäpesäisiksi 1700-luvulla. Ruostumattoman teräksen keksiminen 1913 johti siihen, että kiiltävistä ja kestävistä metallisista aterimista tuli halpoja, kun sitä ennen käytetty metalli oli ollut muiden muassa hopea. == Lähteet == * Luokka:Seulonnan keskeiset artikkelit
Keitto

Keitto (myös soppa) on lusikalla syötävää ruokaa, joka on tehty keittämällä raaka-aineita kuten liha, vihannekset tai herneet keittoliemessä tai vedessä. Osa raaka-aineen mausta siirtyy liemeen, joka syödään osana keittoa. Keittoliemi voidaan suurustaa paksummaksi, tai raaka-aineet voidaan soseuttaa (esimerkiksi purjoperunasosekeitto) täyteläisemmän rakenteen aikaansaamiseksi. Keskieurooppalaisessa perinteessä keitto on tyypillinen kylmän vuodenajan alkuruoka. Etelässä on myös kylmiä keittoja, kuten espanjalainen gazpacho ja ranskalainen vichyssoise. Pääruokana tarjottavat keitot ovat ennen kaikkea pohjoiseurooppalainen ja aasialainen ilmiö. Yleisiä pohjoiseurooppalaisia pääruokana tarjottavia keittoja ovat muun muassa lohikeitto ja hernekeitto. Aasiassa syödään pääruokana monia erilaisia nuudelikeittoja, kuten vietnamilainen phở-keitto ja malesialainen laksa-keitto. Jälkiruokakeitot (mehukeitto, mustikkakeitto, sekahedelmäsoppa) lähestyvät kiisseliä mutta ovat usein löysempiä, ja ne tarjotaan usein esimerkiksi puuron lisukkeina. Keitosta on käytetty myös nimitystä velli joillakin murrealueilla, erityisesti pohjalaismurteissa. Muissa kuin Varsinais-Suomen, Satakunnan tai Hämeen murteissa ”rokka” on laajalti käytetty nimitys keitolle. Rokka on usein valmistettu herneitä tai pavuista. == Historia == 1700- ja 1800-luvuilla yleensä jauhoilla tai suurimoilla suurustetut liha- ja kalakeitot olivat talonpikien arkiruokaa erityisesti Suomen läntisessä ruokakulttuurissa. Vuonna 1859 Tampereelle puuvillatehtaiden läheisyyteen perustettiin ensimmäinen työpaikkaruokala, keitto oli sen tärkein tarjottava. == Tunnettuja keittoja == * avgolemono * bisque * borssi * fasolada * gazpacho * gulassikeitto * gumbo * kanakeitto * linssikeitto * magiritsa * minestronekeitto * patsas * phở * pääskysenpesäkeitto * seljanka * tom yum * vichyssoise == Lähteet == * * === Viitteet === * Luokka:Seulonnan keskeiset artikkelit
George Eliot

George Eliot (oik. Mary Ann Evans, 22. marraskuuta 1819 – 22. joulukuuta 1880) oli englantilainen kirjailija. Hän oli 1800-luvun loppupuolen huomattavimpia kirjailijoita. Eliotin realistiset romaanit, ennen kaikkea Middlemarch, sijoittuvat Englannin maaseudulle. Eliot käytti kirjailijanimeä tullakseen vakavasti otetuksi, sillä naiskirjailijoita pidettiin usein romanssien kirjoittajina. __notoc__ == Elämä == Mary Ann Evans syntyi vuonna 1819 Astleyssä lähellä Coventrya kiinteistönvälittäjän perheeseen. Äitinsä kuoleman jälkeen hän huolehti perheen taloudenpidosta. Mary Ann Evans hoiti isänsä taloutta tämän kuolemaan 1849 asti. Tuolloin häntä pidettiin liian vanhana menemään naimisiin, mutta perintönä hän sai riittävästi rahaa vaatimattomaan toimeentuloon. Mary Ann Evans matkusti vuonna 1850 Manner-Euroopassa. Palattuaan Englantiin hän alkoi kirjoittaa The Westminster Review -lehteen ja kohosi apulaispäätoimittajaksi. Hän käänsi filosofi Ludwig Feuerbachin kirjan Das Wesen des Christentums saksasta englanniksi. Samoihin aikoihin hän aloitti suhteen lehden päätoimittajan kanssa, mutta pari ei mennyt naimisiin, mitä paheksuttiin kovin. == Suomennettuja teoksia == * * * * * == Lähteet == == Aiheesta muualla == * Vapaasti ladattavia George Eliotin e-kirjoja Projekti Lönnrotilta. Luokka:Englantilaiset kirjailijat Luokka:Vuonna 1819 syntyneet Luokka:Vuonna 1880 kuolleet
Google-logo

Internet-hakukoneyhtiö Google on käyttänyt monia erilaisia logoja historiansa aikana. Yhtiö on tehnyt myös muokkauksia Googlen logosta, joita käytetään muun muassa juhlapyhien ja kuuluisien tapahtumien, kuten olympialaisten juhlistamiseen. Erityiset logot, jotka on suunnitellut Dennis Hwang, ovat tulleet tunnetuksi nimellä doodlet (). 21. kesäkuuta 2010 Googlen oma galleria sisälsi 824 erilaista logoa. Vuonna 2013 Googlen logotiimi oli luonut yli 2000 logopiirrosta ympäri maailmaa. Suurin osa Google Doodleista on Dennis Hwangin luomia, mutta jonkin verran mukana on ollut myös vierailevien artistien töitä. Esimerkiksi Dilbert-viikon Google Doodlet kuvitti Scott Adams. Vuonna 2012 Lontoon olympialaisten aikaan Google lisäsi etusivulleen urheiluaiheisia logoja, joista osa oli interaktiivisia. Tämänhetkinen Googlen virallinen logo julkaistiin 1. syyskuuta 2015. Ensimmäinen Suomi-aiheinen logo lisättiin suomenkielisen Googlen etusivulle Suomen itsenäisyyspäivänä vuonna 2011. == Historia == First-google-logo.gif|15.9.1997–27.9.1998 Ensimmäinen logo Google_Logo_(1998).png|28.9.–29.10.1998 Logossa käytetään Baskerville Bold -kirjasinta. Tässä vaiheessa ensimmäinen G oli vihreä. Google_1998_logo.png|30.10.1998–30.5.1999 Logon loppuun on lisätty huutomerkki, varjoa on lisätty, kirjaimet ovat pyöristetymmät ja kirjainten sävyjä on muutettu. Ensimmäinen G on muutettu vihreästä siniseksi. Google.png|31.5.1999–5.5.2010 Logossa siirryttiin käyttämään Catull-kirjasintyyppiä, ja huutomerkki poistettiin. Google_2011_logo.png|6.5.2010–18.9.2013 Varjoa on vähennetty, toisen o-kirjaimen sävyä on muutettu ja kirjaimista on tehty litteämpiä. Google_logo_(2013-2015).svg|19.9.2013–31.8.2015 Varjot on poistettu, ja kirjaimet ovat entistäkin litteämpiä. Google_2015_logo.svg|1.9.2015 alkaen käytössä ollut logo. == Lähteet == == Aiheesta muualla == * Kaikki Googlen juhlapyhä- ja tapahtumalogot * Google’s doodles: Who's behind them? Luokka:Google
Etusormi

Etusormi () on peukaloa lähinnä oleva sormi kädessä. Etusormessa on kolme luuta. Etusormi on yleensä sormista helpoimmin hallittavissa. Etusormea käytetään monissa eleissä. Ainoastaan etusormen nostaminen pystyyn symboloi monissa kulttuureissa numeroa yksi tai muun muassa voittajaa. Bosnian sodassa muslimisotilaat nostivat yhden sormen pystyyn voiton merkiksi (länsimaisesta kahden sormen, etu- ja keskisormen voitonmerkistä eroten) symboloimaan tawhidia, ykseyttä, Islamin monoteismia. ISIS on ottanut merkin omakseen. Pystyyn nostetun etusormen heiluttamisella kuvataan samanlaista tyytymättömyyttä tai kieltoa kuin pään pudistamisella. Jos etusormi laitetaan yhteen puristettujen huulien eteen, sillä pyydetään hiljaisuutta. == Katso myös == * Peukalo * Keskisormi * Nimetön * Pikkusormi == Lähteet == Luokka:Sormet
Nimetön

Nimetön (digitus annularis, digitus quartus tai digitus IV) on peukalosta laskettuna neljäs sormi kädessä, keskisormen ja pikkusormen välissä. Useimmilla ihmisillä nimetön on käden vaikeimmin hallittava sormi. == Vihkisormus == Länsimaisissa kulttuureissa vihkisormusta pidetään perinteisesti nimettömässä. Perinnetiedon mukaan vihkisormusta pidetään vasemmassa kädessä, sillä uskomuksen mukaan vasemman käden nimettömästä on suora yhteys sydämeen, rakkauden symboliin. Tämän uskomuksen uskotaan saaneen alkunsa Egyptistä. Keskiaikaisessa Euroopassa kristillisessä hääseremoniassa asetettiin sormus vuorotellen etusormeen, keskisormeen ja nimettömään. Tämä kuvasi Jumalan kolminaisuutta; samaan aikaan lausuttiin "Isän ja Pojan ja Pyhän Hengen nimeen." Sormus jätettiin nimettömään. Muutamissa Euroopan maissa sormusta pidetään vasemmassa kädessä ennen avioliittoa ja naimisiinmenon jälkeen se siirretään seremonian aikana oikeaan käteen. == Etymologia == Tutkija László A. Magyarin mukaan nimettömän sormen on usein uskottu omaavan taikavoimia. Se on usein nimetty taian tai sormusten mukaan tai sitä on sanottu nimettömäksi. #Lääkitsevä sormi. Joissain kulttuureissa sormi on nimetty sen oletettujen taikavoimien, erityisesti parantavan taian mukaan. Bhaisajyaguru, Lääke-Buddha, käyttää oikean käden nimetöntään lääkitsemään. #* saksa: Arztfinger (lääkärin sormi) #* unkari: orvos ujj (lääkärin sormi) #* japani: kusuri-yubi (lääkesormi) tai kusushi-yubi (lääkärin sormi) #* latina: digitus medicinalis (lääketieteellinen sormi) #Sormussormi. Joissain kulttuureissa sormi yhdistetään taikasormuksiin. Tämä pätee erityisesti eurooppalaisissa kielissä. #* englanti: ring finger (sormussormi) #* saksa: Ringfinger (sormussormi) #* ruotsi: ringfinger (sormussormi) #* unkari: gyűrűsujj (sormussormi) #* latina: digitus annularis (sormussormi) #* ranska: annulaire (sormusta tarkoittavan anneau -sanan johdos) #* italia: dito anulare (sormussormi) #* espanja: dedo anular (sormussormi) #Nimetön sormi. Monet kulttuurit välttivät käyttämästä nimeä voimakkaalle taikavoimalle ja käyttivät joko kiertoilmaisuja tai nimesivät sormen nimettömäksi. #* suomi: nimetön sormi #* bulgaria: benzimen pryst (nimetön sormi) #* unkari: nevetlen ujj (nimetön sormi) #* ersä: ľemťeme sur (nimetön sormi) #* japani: nanashi-yubi (nimetön sormi) #* latina: digitus medio proximus (sormi keskisormen vieressä) #* mandariinikiina: wúmíngzhǐ (nimetön sormi) #* persia: binàme (nimetön) #* venäjä: bezymyannyi palets (nimetön sormi) #* sanskriitti: anáman (nimetön) #* turkki: adsiz parmak (nimetön sormi) #* tataari: atsyz parmak (nimetön sormi) == Katso myös == *Peukalo *Etusormi *Keskisormi *Pikkusormi == Lähteet == * László A. Magyar. 1990. Digitus Medicinalis — the Etymology of the Name. Actes du Congr. Intern. d'Hist. de Med. XXXII., Antwerpen. 175-179. (katso sivusto) Luokka:Sormet Luokka:Seulonnan keskeiset artikkelit
Lauri Kähkönen

Lauri Risto Kalevi Kähkönen (19. helmikuuta 1947 Pielisjärvi – 13. toukokuuta 2016 Lieksa) oli suomalainen poliitikko. Hän toimi SDP:n kansanedustajana vuosina 1999–2011. Kähkönen oli mukana Lieksan kaupunginvaltuustossa vuodesta 1989 lähtien, varapuheenjohtajana 1989–1992 ja puheenjohtajana 1997–1998, sekä vuodesta 2001 lähtien. Kaupunginhallituksessa hän oli mukana 1993–1996 ja 1999–2000. Kaupunginhallituksen puheenjohtajana hän toimi vuosina 1995–1996 ja 1999–2000. Kähkönen ei ollut ehdolla enää vuoden 2011 eduskuntavaaleissa. Joulukuussa 2012 hän sai kaupunkineuvoksen arvonimen. Kähkönen teki työuran matematiikan opettajana ja Lieksan lukion rehtorina. Hän kuoli pitkäaikaiseen sairauteen 13. toukokuuta 2016 69-vuotiaana. ==Lähteet== == Aiheesta muualla == *Lauri Kähkösen muistokirjoitus Helsingin Sanomissa * Luokka:Kansanedustajat Luokka:Pohjois-Karjalan vaalipiiri Luokka:Suomen Sosialidemokraattisen Puolueen poliitikot Luokka:Lieksan kaupunginvaltuutetut Luokka:Suomalaiset opettajat Luokka:Suomen oppilaitosten rehtorit Luokka:Vuonna 1947 syntyneet Luokka:Vuonna 2016 kuolleet
Reijo Laitinen

Reijo Kalevi Laitinen (s. 20. helmikuuta 1950 Jyväskylä) on suomalainen poliitikko. Hän toimi Suomen Sosialidemokraattisen Puolueen kansanedustajana vuosina 1991–2011. Hän oli jäsenenä Jyväskylän kaupunginvaltuustossa vuosina 1981–2012. Kaupunginhallituksen jäsen hän oli vuosina 1985–1991. Sotilasarvoltaan hän on ylikersantti. Laitinen on ammatiltaan koneistaja. Ennen eduskuntaan valitsemista Laitinen työskenteli Valmetin Tourulan tehtailla koneistajana (1969–1980) ja pääluottamusmiehenä (1981–1990). Hän toimi Jyväskylän seudun kehittämisyhtiö Jykesin hallituksen puheenjohtajana vuodesta 1987 aina 2010-luvun alkuun saakka ja SDP:n puoluehallituksen jäsenenä vuodesta 1993 2000-luvulle asti.Patrikainen, Seppo - Joensuu, Miikka. Se olkoon vapauden työ. SDP:n Keski-Suomen piiri 1906-2006. ISBN 978-952-92-2586-6. Jyväskylä 2007. (s. 446) ==Lähteet== == Aiheesta muualla == * Luokka:Kansanedustajat Luokka:Suomen Sosialidemokraattisen Puolueen poliitikot Luokka:Jyväskylän kaupunginvaltuutetut Luokka:Keski-Suomen vaalipiiri Luokka:Vuonna 1950 syntyneet Luokka:Elävät henkilöt
Nils-Anders Granvik

Nils-Anders Ingemar Granvik (2. toukokuuta 1944 Teerijärvi – 29. marraskuuta 2021) oli suomalainen poliitikko, joka toimi Ruotsalaisen kansanpuolueen kansanedustajana vuosina 1999–2007. Granvik oli toisen sukupolven kansanedustaja, isä Ragnar Granvik toimi kansanedustajana vuosina 1966–1978. Granvik oli myös Kruunupyyn kunnanvaltuutettu vuosina 1969-1992\. Ammatiltaan Granvik oli maanviljelijä. Hän sai maanviljelysneuvoksen arvonimen vuonna 2006. Granvik avioitui Gerd Ulla-Maj Holmbäckin kanssa vuonna 1969. Heille syntyi kaksi lasta, Jonny (s. 1980) ja Frida (s. 1984). Pankinjohtaja, rahoitusneuvos Carl-Johan Granvik on Nils-Anders Granvikin veli. Viitattu 20.6.2022. == Lähteet == * ===Viitteet=== Luokka:Suomalaiset maanviljelijät Luokka:Kansanedustajat Luokka:Suomen ruotsalaisen kansanpuolueen poliitikot Luokka:Kruunupyyn kunnanvaltuutetut Luokka:Vaasan vaalipiiri Luokka:Maanviljelysneuvokset Luokka:Vuonna 1944 syntyneet Luokka:Vuonna 2021 kuolleet
Polyainos (kirjailija)

Polyainos () oli makedonialainen kirjailija jonka pääteos oli sodankäyntiä käsittelevä Strategemata (). Polyainos eli 100-luvulla ja omisti teoksensa keisari Marcus Aureliukselle ja Lucius Verukselle. Hän otti osaa Parthian sotaan jota käytiin vuosina 162–165. Polyainoksen Strategemata jakaantuu kahdeksaan kirjaan joissa esitellään tunnettuja sotajuonia. Kuusi ensimmäistä kirjaa käsittelee antiikin kreikkalaisten sotapäällikköjen käyttämiä sotajuonia. Seitsemäs kirja käsittelee ulkomaalaisten kenraalien sotajuonia. Kahdeksas ja viimeinen kirja kertoo puolestaan roomalaisten ja naisten käyttämistä sotajuonista. Osia kuudennesta ja seitsemännestä kirjasta on kuitenkin kadonnut. Teos on säilynyt nykypäivään yhden 1200-luvulla tehdyn kopion ansiosta. Strategemata sisältää monia merkittäviin sotapäällikköihin liittyviä tapahtumia joita ei mainita muissa lähteissä. ==Lähteet== Luokka:Antiikin kreikkalaiset kirjailijat Luokka:Sotateoreetikot
Iivo Polvi

Iivo Alvari Polvi (s. 22. tammikuuta 1943 Kauhava) on suomalainen poliitikko. Hän on toiminut Vasemmistoliiton kansanedustajana vuosina 1991-1999 ja 2001–2007. Hän nousi eduskuntaan varaedustajan paikalta Jorma Vokkolaisen tilalle vuonna 2001. Polvi on ollut mukana Iisalmen kaupunginvaltuustossa vuodesta 1993 lähtien. Kaupunginhallituksen puheenjohtaja hän on ollut vuodesta 2001 lähtien. Polvi ei asettunut enää ehdolle vuoden 2007 eduskuntavaaleissa. Polvelle myönnettiin kunnallisneuvoksen arvonimi vuonna 2017.http://www.savonsanomat.fi/savo/Harvinaislaatuista-kunniaa-Savoon- Seppo-K%C3%A4%C3%A4ri%C3%A4inen-sai-ministerin-arvonimen/1003072 == Lähteet == == Aiheesta muualla == * Luokka:Kansanedustajat Luokka:Pohjois-Savon vaalipiiri Luokka:Vasemmistoliiton poliitikot Luokka:Iisalmen kaupunginvaltuutetut Luokka:Vuonna 1943 syntyneet Luokka:Elävät henkilöt
Pehr Löv

Pehr Johan Andreas Löv (s. 26. huhtikuuta 1947 Purmo) on suomalainen poliitikko ja koulutukseltaan lääketieteen lisensiaatti. Hän oli RKP:n kansanedustaja vuosina 1995–2007. Pedersören kunnassa asuva Löv on ollut Pietarsaaren seudun terveyskeskuksen johtava lääkäri vuodesta 1983. Löv avioitui terveydenhoitaja Gun-May Linnea Nilssonin kanssa 1971 ja heillä on kaksi lasta: Mikaela (s.1975) ja Daniel (s.1978). == Aiheesta muualla == * Luokka:Kansanedustajat Luokka:Suomen ruotsalaisen kansanpuolueen poliitikot Luokka:Pedersören kunnanvaltuutetut Luokka:Vaasan vaalipiiri Luokka:Suomalaiset lääkärit Luokka:Vuonna 1947 syntyneet Luokka:Elävät henkilöt
Erkki Virtanen

Erkki Alvar Virtanen (s. 15. elokuuta 1952 Jämsänkoski) on suomalainen poliitikko. Hän on toiminut vasemmistoliiton kansanedustajana vuosina 2003–2015. Virtanen on ollut mukana Kuopion kaupunginvaltuustossa vuosina 1993–1997 ja jälleen vuodesta 2005 alkaen sekä kaupunginhallituksessa 1995–1996. Virtanen ilmoitti 15. kesäkuuta 2009 eroavansa Kuopion kaupunginvaltuustosta. Päätöksen taustalla oli KHO:n keskustan kansanedustaja Janne Seurujärvelle antama päätös, jonka mukaan hän ei ollut vaalikelpoinen 2008 kunnallisvaaleissa, koska oli kunnan omistaman yhtiön toimitusjohtaja. Virtanen on Seurujärven tavoin kansanedustajatyön takia virkavapaalla kunnan omistaman yhtiön toimitusjohtajan tehtävistä. Virtanen oli vasemmistoliiton ehdokas EU-vaaleissa 2014.http://www.iltasanomat.fi/kotimaa/art-1288624448651.html ==Lähteet== == Aiheesta muualla == * Erkki Virtanen * Luokka:Kansanedustajat Luokka:Vasemmistoliiton poliitikot Luokka:Kuopion kaupunginvaltuutetut Luokka:Pohjois-Savon vaalipiiri Luokka:Vuonna 1952 syntyneet Luokka:Elävät henkilöt
Christina Gestrin

Anna Christina Gestrin (s. 12. tammikuuta 1967 Helsinki) on suomalainen poliitikko ja entinen kansanedustaja. Hän toimi Suomen ruotsalaisen kansanpuolueen varapuheenjohtajana vuosina 1998–2005 ja hän oli ruotsalaisen eduskuntaryhmän puheenjohtaja vuosina 2003–2007. Tällä hetkellä hän johtaa RKP:n ympäristövaliokuntaa. Gestrin toimi kansanedustajana vuosina 2000–2015. Hän nousi eduskuntaan kesken vaalikauden Rainer Erlundin tilalle. Vuoden 2003 vaaleissa hän tippui eduskunnasta, mutta hän pääsi kuitenkin jatkamaan kansanedustajana europarlamenttikautensa loppuun istuneen Astrid Thorsin varanaisena. Kun Thors palasi eduskuntaan vuoden 2004 eurovaalien jälkeen, RKP:n edustajana parlamenttiin valittiin kansanedustaja Henrik Lax, ja Gestrin jatkoi hänen tilallaan. Gestrin oli ehdolla vuoden 2014 eurovaaleissa. Hän sai 16 427 ääntä ja jäi varasijalle Nils Torvaldsin varahenkilöksi. Syksyllä 2014 Gestrin ilmoitti, ettei pyri jatkokaudelle eduskuntaan vuoden 2015 vaaleissa. Vuoden 2017 kuntavaaleissa Gestrin oli RKP:n ääniharava Espoossa keräten 2 532 ääntä tullen valituksi valtuustoon.Kuntavaalit 2017 - Espoo - Valitut Eduskunnassa Gestrin oli jäsen suuressa valiokunnassa ja ympäristövaliokunnassa. Hän on myös Pohjoismaiden neuvoston ympäristö- ja luonnonvaravaliokunnan puheenjohtaja sekä Parlamentaarisen Itämerikonferenssin jäsen. http://www.bspc.net Gestrin toimii myös Suomessa ruotsinkielisen väestön etua ajavan Folktingetin hallituksen puheenjohtajana.http://www.folktinget.fi/fi/organisaatio/hallitus/ Gestrin on valmistunut maatalous- ja metsätieteiden maisteriksi Helsingin yliopistosta vuonna 1993.Agronomiliiton matrikkeli – Agronomförbundets matrikel 2010, s. 77. Helsinki: Agronomiliitto, 2010. Hänen isänsä oli ministeri Kristian Gestrin. == Vaalimenestys == {| class="prettytable" Eduskuntavaalit Eduskuntavaalit Eduskuntavaalit Eduskuntavaalit Vuosi Vaalipiiri Äänet Tulos 1999 Uudenmaan vaalipiiri 3 240 Varalla 2003 Uudenmaan vaalipiiri 4 847 Varalla 2007 Uudenmaan vaalipiiri 6 402 Valittu 2011 Uudenmaan vaalipiiri 6 408 Valittu == Lähteet == == Aiheesta muualla == * Luokka:Nykyiset Espoon kaupunginvaltuutetut Luokka:Kansanedustajat Luokka:Suomen ruotsalaisen kansanpuolueen poliitikot Luokka:Uudenmaan vaalipiiri Luokka:Vuonna 1967 syntyneet Luokka:Elävät henkilöt Luokka:Erityisavustajat
Takuumiehet

Takuumiehet ovat venäläisen lastenkirjailijan Eduard Uspenskin luomia satuhahmoja. He esiintyvät Uspenskin kirjassa Takuumiehet. Takuumiehet ovat pikkuruisia huoltomiehiä, jotka asuvat erilaisissa laitteissa ja koneissa niiden takuuajan. Heidän tehtävänään on pitää laitteet moitteettomassa kunnossa. Takuuajan umpeuduttua he palaavat tehtaalle. Vanhojen laitteiden, joiden tehtaat on lopetettu, takuumiehillä ei ole paikkaa minne mennä. Takuumiehet jäävät asumaan laitteisiin ja siksi vanhat laitteet eivät mene ikinä rikki. Luokka:Lasten- ja nuortenkirjallisuuden henkilöhahmot
Mikaela Nylander

Mikaela Birgitta Nylander (s. 27. maaliskuuta 1970 Porvoo)Mikaela Nylander. Eduskunta (arkistoitu versio) on suomalainen entinen RKP:n kansanedustaja ja nykyinen politiikan taustavaikuttaja. Nylander on toiminut elokuusta 2021 Anna-Maja Henrikssonin valtiosihteerinä, ensin vuodet 2021–2023 oikeusministerin valtiosihteerinä ja kesäkuusta 2023 lähtien opetusministerin valtiosihteerinä. Nylander valittiin eduskuntaan Uudenmaan vaalipiiristä vuoden 2003 vaaleissa. Porvoon kaupunginvaltuustossa Nylander on ollut ensimmäisenä varapuheenjohtajana 2001–2005 ja vuodesta 2005 lähtien puheenjohtajana. Hän toimi Ruotsalaisen eduskuntaryhmän puheenjohtajana 2011–2015. Nylander on ollut Saaristoasiain neuvottelukunnan puheenjohtajana vuodesta 2003. Vuodesta 2015 hän on ollut Yleisradion hallintoneuvoston jäsen. Nylander putosi eduskunnasta vuoden 2019 eduskuntavaaleissa. Nylander on työskennellyt tuntiopettajana Porvoon kauppaoppilaitoksessa ja Helsingin liiketalouden ammattikorkeakoulussa. Hän on ollut myös Astrid Thorsin erityisavustaja Euroopan parlamentissa ja RKP:n ministeriryhmän erityisavustajana. == Vaalimenestys == === Eduskuntavaalit === * 1999: 2 008 ääntä (Uudenmaan vaalipiiri, ei valittu) * 2003: 5 813 ääntä (Uudenmaan vaalipiiri, valittiin) * 2007: 4 825 ääntä (Uudenmaan vaalipiiri, valittiin) * 2011: 4 906 ääntä (Uudenmaan vaalipiiri, valittiin) * 2015: 5 422 ääntä (Uudenmaan vaalipiiri, valittiin) * 2019: 4 637 ääntä (Uudenmaan vaalipiiri, varalla) *2023 4 794 ääntä (Uuudenmaan vaalipiiri, varalla) === Kunnallisvaalit === * 1996: 136 ääntä (Porvoo, valittiin) * 2000: 951 ääntä (Porvoo, valittiin) * 2004: 1 512 ääntä (Porvoo, valittiin) * 2008: 1 014 ääntä (Porvoo, valittiin) * 2012: 1 270 ääntä (Porvoo, valittiin) * 2017: 1 279 ääntä (Porvoo, valittiin) == Lähteet == == Aiheesta muualla == * * Nylanderin kotisivut Luokka:Kansanedustajat Luokka:Suomen ruotsalaisen kansanpuolueen poliitikot Luokka:Porvoon kaupunginvaltuutetut Luokka:Uudenmaan vaalipiiri Luokka:Vuonna 1970 syntyneet Luokka:Elävät henkilöt Luokka:Suomalaiset valtiosihteerit Luokka:Erityisavustajat Luokka:Itä- Uudenmaan aluevaltuutetut
National Trust

National Trust (National Trust for Places of Historic Interest or Natural Beauty) on Englannissa, Pohjois-Irlannissa ja Walesissa toimiva ympäristönsuojelujärjestö. Sillä on neljä miljoonaa jäsentä (2011). Se saa varansa lahjoituksista (etenkin testamenteista), jäsenmaksuista, vierailijoiden pääsymaksuista ja erilaisten tuotteiden myynnistä. Vuonna 2011 järjestön kohteissa kävi 18 miljoonaa vierailijaa. Se pyrkii myös edistämään lähiruokaa, vuokraa viljelypalstoja ja edistää uusiutuvan energian käyttöä kohteissaan. Järjestöllä on noin neljätuhatta vakinaista ja neljätuhatta kausityöntekijää sekä 38 000 vapaaehtoista, jotka tekevät vuosittain yhteensä kaksi miljoonaa tuntia töitä.National Trust Needles Battery Järjestö omistaa * 300 vanhaa taloa tai puutarhaa * luonnonsuojelualueita 2 550 neliökilometriä, 700 km rantaviivaa National Trust perustettiin vuonna 1895 kun teollistumisen pelättiin tuhoavan perinteisen englantilaisen maiseman. Ympäristön likaantumisen lisäksi ongelmana oli se, että merkittävät luontokohteet uhkasivat siirtyä yksityisomistukseen. Englannissa ei ole jokamiehenoikeutta, joten suojelualueet ja puistot ovat monelle ainoa tapa päästä kosketuksiin metsän ja rannikon luonnon kanssa. == Vierailluimmat kohteet == Kaudella 2017–18 kymmenen suosituinta pääsymaksullista kohdetta olivat: # Giant’s Causeway, kalliomuodostuma Pohjois-Irlannin Antrimissa — # Clumber Park, luonnonpuisto Englannin Nottinghamshiressä — # Cliveden, kartano Englannin Buckinghamshiressä — # Attingham Park, kartano Englannin Shropshiressä — # Waddesdon Manor, kartano Englannin Buckinghamshiressä — # Belton House, kartano Englannin Lincolnshiressä — # Larrybane, entinen liitukivilouhos Pohjois-Irlannin Antrimissa — # Fountains Abbey Estate, luostarin rauniot Englannin North Yorkshiressä — # Anglesey Abbey, kartano ja entinen luostari Englannin Cambridgeshiressä — # Calke Abbey, kartano ja entinen luostari Englannin Derbyshiressä — == Katso myös == *English Heritage == Lähteet == == Aiheesta muualla == * Kotisivut Luokka:Ympäristöjärjestöt Luokka:Brittiläiset järjestöt
Anne Huotari

Anne Päivi Aulikki Huotari (s. 31. joulukuuta 1959 Vaala) on suomalainen poliitikko. Hän oli vasemmistoliiton kansanedustaja vuosina 1995–2007 Oulun vaalipiiristä. Kunnallisvaaleissa 2008 Huotari valittiin Oulun kaupunginvaltuustoon, johon hän tuli valituksi myös 2012 ja 2017 kunnallisvaaleissa. Hän on ollut myös kaupunginhallituksen jäsen. Huotari oli Kajaanin kaupunginvaltuuston jäsen vuosina 1988–2004 ja kaupunginhallituksessa 1993–1995. Vuosina 2004–2008 hän oli Kainuun maakuntavaltuuston jäsen, joka valittiin suorilla vaaleilla. Huotari toimi maakuntavaltuuston varapuheenjohtajana. Eduskunnassa Huotari oli jäsen muun muassa sosiaali- ja terveysvaliokunnassa (1995–1999), työelämä- ja tasa-arvovaliokunnassa (1995–2003), perustuslakivaliokunnassa (2003–2004) ja tulevaisuusvaliokunnassa (2003–2007). Hän ei ollut ehdolla vuoden 2007 eduskuntavaaleissa. Huotari asettui jälleen ehdolle vuoden 2011 ja vuoden 2019 eduskuntavaaleissa, muttei tullut valituksi. Huotari on koulutukseltaan merkonomi (1979), sosionomi (AMK) (2015) ja sosionomi (ylempi AMK) (2021). Ennen kansanedustajuutta hän työskenteli Rakennusliiton Kainuun aluetoimistossa Kajaanissa. Kansanedustajuuden jälkeen hän työskenteli yrittäjänä ja Paltamon työvoimayhdistyksen toiminnanjohtajana 2012–2015. Hän ideoi, suunnitteli ja työskenteli Paltamon Työtä Kaikille -valtakunnallisessa täystyöllisyyshankkeessa. Huotari työskenteli Pohjois-Pohjanmaan ELY-keskuksen MYP-hankkeen projektipäällikkönä pitkäaikaistyöttömien palvelujen kehittämistehtävissä 2016−2017 ja ehkäisevän päihdetyön järjestö EHYT ry:ssä aluekoordinaattorin sijaisena (Kainuu ja Lappi) vuosina 2018−2019. Huotarilla on kaksi aikuista tytärtä. ==Lähteet== == Aiheesta muualla == * Anne Huotarin kotisivut * Luokka:Kansanedustajat Luokka:Vasemmistoliiton poliitikot Luokka:Oulun kaupunginvaltuutetut Luokka:Kajaanin kaupunginvaltuutetut Luokka:Oulun vaalipiiri Luokka:Vuonna 1959 syntyneet Luokka:Elävät henkilöt Luokka:Pohjois-Pohjanmaan aluevaltuutetut
Pohjapinta-ala

Pohjapinta-ala on puuston mittauksessa käytetty suure, joka on yksittäisten puiden rinnankorkeudelta (1,3 m) mitattujen poikkileikkauspinta-alojen summa kuorellisena hehtaaria kohden (m²/ha). Pohjapinta-alan ja puuston pituuden avulla voidaan määrittää puuston tilavuus (m³/ha). Pohjapinta-alan määrittämiseen käytetään relaskooppia. Pohjapinta-ala voi olla harventamattomassa metsikössä 20–35 m²/ha ja harvennusmallien mukaisessa esimerkiksi 12–18 m²/ha. Metsänarvioinnissa pohjapinta-ala määritetään yleensä varttuneissa metsissä, taimikoissa käytetään yleisemmin runkolukua (kpl/ha). Luokka:Metsätalous
Mikko Kuoppa

Mikko Kalevi Kuoppa (s. 10. syyskuuta 1944 Mikkeli) on suomalainen poliitikko ja kansanedustaja. Hän on toiminut eduskunnassa SKDL:n (1979–1986), Demokraattisen Vaihtoehdon (1986–1987), Vasemmistoliiton (1995, 1999–2011) ja Vasemmistoryhmän (1995–1999) eduskuntaryhmissä. Kuoppa on valittu Pirkkalan kunnanvaltuustoon vaaleista 1980 lähtien. Kuoppa liittyi Suomen kommunistiseen puolueeseen vuonna 1970. Huhtikuussa 1986 hänet valittiin SKP:stä erotetun taistolaisen opposition muodostaman SKP:n järjestöjen keskuskomiteaan ja poliittiseen toimikuntaan.SKP:n järjestöjen edustajien kokous 26.–27.4.86 (SKP:n järjestöt 1986), s. 86. Kuoppa uusi paikkansa SKP:n (yhtenäisyys) edustajakokouksessa 1987.Suomen kommunistisen puolueen (yhtenäisyys) 21. edustajakokous (SKPy 1987), s. 123. Ennen eduskuntauraansa Kuoppa työskenteli G.A. Serlachius -yhtiön Takon tehtaalla trukinkuljettajana 1965–1975 ja pääluottamusmiehenä 1975–1979. Vuosina 1987–1995 Kuoppa oli samassa paikassa työkonekorjaamon asentajana ja varastonhoitajana. Kesäkuussa 1995 Kuoppa, Veijo Puhjo ja Esko-Juhani Tennilä erotettiin Vasemmistoliiton eduskuntaryhmästä, koska he olivat äänestäneet eduskunnassa Lipposen hallituksen ja Vasemmistoliiton eduskuntaryhmän hyväksymiä säästölakipäätöksiä vastaan. Tämän jälkeen kolmikko muodosti oman Vasemmistoryhmä – Vänstergruppen -nimisen eduskuntaryhmänsä.Mitä Missä Milloin, Kansalaisen vuosikirja 1996, s. 103 ja 123. Helsinki: Otava, 1995. ISBN 951-1-13788-3. ==Lähteet== == Aiheesta muualla == * Mikko Kuopan kotisivut * Luokka:Demokraattisessa Vaihtoehdossa vaikuttaneet henkilöt Luokka:Kansanedustajat Luokka:Pirkanmaan vaalipiiri Luokka:SKDL:ssä vaikuttaneet henkilöt Luokka:SKP:ssä (1918–1990) vaikuttaneet henkilöt Luokka:Vasemmistoliiton poliitikot Luokka:Pirkkalan kunnanvaltuutetut Luokka:Vuonna 1944 syntyneet Luokka:Elävät henkilöt